proxectonos/corpus_dominio_legal_administrativo_tmp huggingface dataset:
RESOLUCIÓN do 13 de xaneiro de 2015 pola que se fixan as porcentaxes de reserva de solo para vivenda protexida.
Instituto Galego da Vivenda e Solo — III. Outras disposicións — 23/01/2015

A Lei 8/2012, do 29 de xuño, de vivenda de Galicia, publicada no
Diario Oficial de Galicia
do 24 de xullo, na súa disposición adicional novena modificou o artigo 47.11 da Lei 9/2002, do 30 de decembro, de ordenación urbanística e protección do medio rural de Galicia, e estableceu que, co obxecto de adecuar a porcentaxe de reserva total de solo para vivenda protexida (PRTC) daqueles concellos en que o plan xeral fixe unha reserva baseada nos datos estimados de demanda, o Instituto Galego da Vivenda e Solo publicará anualmente, mediante resolución, a porcentaxe de reserva aplicable a cada concello con base nos inscritos no Rexistro Único de Demandantes de Vivenda da Comunidade Autónoma de Galicia, así como a porcentaxe media para o conxunto da Comunidade Autónoma.
Por todo o anterior,
Primeiro. Establecer as porcentaxes de reserva de solo para vivenda protexida dos concellos con máis de 5.000 habitantes, así como a porcentaxe media para o conxunto da Comunidade Autónoma, con base no número de inscritos como solicitantes de vivendas protexidas no Rexistro Único de Demandantes de Vivenda da Comunidade Autónoma de Galicia.
En aplicación da disposición adicional novena da Lei 8/2012, de vivenda de Galicia, estarán exentos das reservas de solo aqueles concellos que conten con menos de 5.000 habitantes inscritos no padrón municipal no momento da aprobación inicial do plan xeral, cando este non conteña previsión para novos desenvolvementos urbanísticos en solos clasificados como urbanos non consolidados e urbanizables que superen as cinco vivendas por cada 1.000 habitantes e ano, tomando como referencia o número de anos que se fixe como horizonte do plan.
Segundo. Estas porcentaxes de reserva unicamente serán de aplicación naqueles concellos en que o plan xeral fixe unha reserva de solo para vivenda protexida baseada nos datos estimados de demanda tomando como base o número de inscritos como solicitantes de vivendas protexidas no Rexistro Único de Demandantes de Vivenda da Comunidade Autónoma de Galicia.
Terceiro. Ordenar a publicación das ditas porcentaxes como anexo desta resolución e na páxina web do Instituto Galego da Vivenda e Solo (IGVS).
Santiago de Compostela, 13 de xaneiro de 2015
ORDE do 31 de decembro de 2014 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 13 de maio de 2014.
Consellería de Cultura, Educación e Ordenación Universitaria — III. Outras disposicións — 23/01/2015

Por Orde do 13 de maio de 2014, DOG do 19 de maio, regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2014.
O artigo 10 establece que a Consellería de Cultura, Educación e Ordenación Universitaria publicará o anuncio de exposición das listaxes definitivas das persoas beneficiarias, coa indicación da contía que lle corresponde a cada alumno, no
Diario Oficial de Galicia.
En virtude do exposto anteriormente,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2014, prazo outubro, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Consellería de Presidencia, oficina de atención ao cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de decembro de 2014
ORDE do 15 de decembro de 2014 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Cultura, Educación e Ordenación Universitaria — III. Outras disposicións — 02/01/2015

A Consellería de Cultura, Educación e Ordenación Universitaria, por Orde do 1 de setembro de 2014 (DOG do 10 de setembro), estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2014 e o 30 de xuño de 2015.
Unha vez rematado o procedemento previo á concesión das axudas establecido na convocatoria, cómpre facer publica a relación definitiva de centros beneficiarios destas axudas e dos non beneficiarios, de acordo co establecido no artigo 11 da devandita orde,
Primeiro. Publicar a listaxe dos centros beneficiarios das axudas coa cantidade asignada a cada centro e os centros que non acadan a axuda, figurando ambas no anexo.
Segundo. Contra esta orde, os interesados poderán interpoñer potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto cos artigos 107.1, 116 e 117 da Lei 30/01992, do 26 de novembro, de réxime xurídico das administracións publicas e do procedemento administrativo común ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de decembro de 2014
DECRETO 167/2014, do 23 de decembro, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 02/01/2015

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola Universidade de Santiago de Compostela o 12 de decembro de 2014,
Artigo 1
Nomear membro titular do Consello Económico e Social de Galicia a José Manuel Villanueva Prieto, en representación da Universidade de Santiago de Compostela.
Artigo 2
Nomear membro suplente do Consello Económico e Social de Galicia a José Pereira Fariña, en representación da Universidade de Santiago de Compostela.
Santiago de Compostela, vinte e tres de decembro de dous mil catorce
DECRETO 166/2014, do 23 de decembro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 02/01/2015

En virtude do establecido nos artigos 9.1, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e no artigo 9 e) do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola Universidade de Santiago de Compostela o 12 de decembro de 2014,
Artigo 1
O cesamento como membro titular do Consello Económico e Social de Galicia de Sara Cantorna Agra, en representación da Universidade de Santiago de Compostela.
Artigo 2
O cesamento como membro suplente do Consello Económico e Social de Galicia de María Lourdes Batán Aira, en representación da Universidade de Santiago de Compostela.
Santiago de Compostela, vinte e tres de decembro de dous mil catorce
CORRECCIÓN de erros. Orde do 22 de decembro de 2014 pola que se aproba o Plan xeral de explotación marisqueira para o ano 2015.
Consellería do Medio Rural e do Mar — III. Outras disposicións — 13/01/2015

Advertido un erro na publicación da dita orde no
Diario Oficial de Galicia
número 250, do 31 de decembro, cómpre a oportuna corrección:
Na páxina 55901, logo da cuarta ringleira da táboa correspondente ao «Cadro B: plans específicos en zonas de libre marisqueo», provincia de Pontevedra, hai que engadir esta ringleira:
ORDE do 30 de decembro de 2014 pola que se fai pública a resolución de axudas para a matrícula nun máster universitario oficial, destinadas a titulados/as universitarios/as en situación de desemprego, para o curso 2014/15.
Consellería de Cultura, Educación e Ordenación Universitaria — III. Outras disposicións — 13/01/2015

Mediante a Orde do 29 de setembro de 2014 (DOG do 8 de outubro), aprobáronse as bases e procedeuse á convocatoria de axudas, para a matrícula nun máster universitario oficial, destinadas a titulados/as universitarios/as en situación de desemprego, para o curso 2014/15.
De acordo co establecido no artigo 6 da orde anteriormente citada, desde o día 20 de novembro ao 1 de decembro expuxéronse as listas provisionais de solicitudes admitidas e excluídas por documentación. Durante ese mesmo prazo puideron os interesados formular reclamacións ou emendar erros e faltas de documentación ante a Secretaría Xeral de Universidades.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 9 das bases da convocatoria e atendendo ao informe proposta elevado pola citada comisión avaliadora a través da Secretaría Xeral de Universidades, esta consellería
Artigo 1
Concederlle a axuda para a matrícula nun máster universitario oficial ao alumnado que se relaciona na listaxe de concedidas do anexo I desta orde e pola contía que en cada caso se sinala.
Artigo 2
O aboamento da axuda para a matrícula farase nun pagamento único na conta bancaria indicada polo/a interesado/a.
Artigo 3
Denegarlle a axuda o alumnado que se relaciona no anexo II desta orde como solicitudes denegadas pola causa que en cada caso se sinala.
Artigo 4
O incumprimento por parte do/a bolseiro/a de calquera das condicións recollidas nesta orde e demais normas aplicables poderá constituír causa determinante de revogación da axuda e do reintegro total ou parcial polo/a beneficiario/a das cantidades percibidas xunto cos xuros de demora que lle puidesen corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia, e no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Artigo 5
Contra a presente orde, que esgota a vía administrativa, os interesados poderán interpor recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 1.6 e 1.7 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de decembro de 2014
ORDE do 30 de decembro de 2014 pola que se fai pública a resolución das axudas para o inicio de estudos universitarios no curso 2014/15 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 13/01/2015

Por medio da Orde do 29 de setembro de 2014 (DOG do 8 de outubro), aprobáronse as bases e procedeuse á convocatoria de axudas, en réxime de concorrencia competitiva, para a realización de estudos universitarios durante o curso 2014/15 nas universidades do Sistema universitario de Galicia.
De acordo co establecido no artigo 6 da orde anteriormente citada, desde o día 20 de novembro ao 1 de decembro expuxéronse as listas provisionais de solicitudes admitidas e excluídas por documentación. Durante ese mesmo prazo os interesados poderán formular reclamacións ou emendar erros e faltas de documentación ante a Secretaría Xeral de Universidades.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 9 das bases da convocatoria e atendendo ao informe proposta elevado pola citada comisión avaliadora a través da Secretaría Xeral de Universidades, esta consellería
Artigo 1
Concederlles a axuda de matrícula aos estudantes universitarios que se relacionan na listaxe de solicitudes concedidas do anexo I desta orde e pola contía que en cada caso se sinala.
Artigo 2
O aboamento da axuda de matrícula farase nun pagamento único na conta bancaria indicada polo/a interesado/a.
Artigo 3
Denegarlle a axuda ao alumnado que se relaciona no anexo II desta orde como solicitudes denegadas pola causa que en cada caso se sinala.
Artigo 4
O incumprimento por parte do/a bolseiro/a de calquera das condicións recollidas nesta orde e demais normas aplicables poderá constituír causa determinante de revogación da axuda e do reintegro total ou parcial polo/a beneficiario/a das cantidades percibidas xunto cos xuros de demora que lle puidesen corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia, e no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Artigo 5
Contra a presente orde, que esgota a vía administrativa, os interesados poderán interpor recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei de 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de decembro de 2014
USC: Universidade de Santiago de Compostela.
UDC: Universidade da Coruña.
UVIGO: Universidade de Vigo.
FSUG: fóra da SUG.
RESOLUCIÓN do 22 de decembro de 2014 pola que se fai pública a relación de aspirantes declarados/as aptos/as nas probas para a obtención da habilitación do persoal de control de acceso a espectáculos públicos e actividades recreativas convocadas pola Orde do 1 de setembro de 2014 (Diario Oficial de Galicia número 170, do 8 de setembro).
Academia Galega de Seguridade Pública — III. Outras disposicións — 07/01/2015

O artigo 10 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, sinala que o tribunal fará públicas e elevará á Dirección Xeral da Academia Galega de Seguridade Pública a relación dos/as aspirantes declarados/as aptos/as, que deberá ser publicada no Diario Oficial de Galicia.
Polo exposto, e facendo uso das competencias que me foron concedidas,
Primeiro. Facer pública a relación de aspirantes que superaron as probas para a obtención da habilitación do persoal de control de acceso a espectáculos públicos e actividades recreativas, que se xunta como anexo a esta resolución.
Segundo. Os/as aspirantes declarados/as aptos/as nesta resolución deberán presentar no prazo de dez días hábiles, contados desde o día seguinte ao da publicación desta resolución, solicitude axustada ao modelo oficial, xunto co xustificante de ter aboado a correspondente taxa, para que lle sexa expedida a habilitación prevista no artigo 6 do Decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas.
Terceiro. Contra a presente resolución, que non esgota a vía administrativa, poderán os/as interesados/as, interpoñer recurso de alzada, ante o vicepresidente e conselleiro de Presidencia, Administracións Públicas e Xustiza, no prazo dun mes desde o día seguinte ao da súa publicación, tal e como establecen os artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
A Estrada, 22 de decembro de 2014
ORDE do 15 de decembro de 2014 pola que se extingue a autorización do centro privado San Andrés, do concello da Coruña.
Consellería de Cultura, Educación e Ordenación Universitaria — III. Outras disposicións — 07/01/2015

Por Orde da Consellería de Educación e Ordenación Universitaria do 16 de abril de 2000, publicada no
Diario Oficial de Galicia
do 26 de maio de 2000, autorizouse ao centro privado San Andrés, do concello da Coruña, para impartir as ensinanzas do ciclo formativo de grao medio de formación profesional de Xestión Administrativa.
A Dirección Xeral de Centros e Recursos Humanos da Consellería de Cultura, Educación e Ordenación Universitaria, por Resolución do 16 de xullo de 2014, iniciou o expediente de revogación da autorización do devandito centro docente por incumprimento das normas de réxime académico, de conformidade co establecido nos artigos 18 e 20 do Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias.
Polo que antecede, por proposta da Dirección Xeral de Centros e Recursos Humanos,
Primeiro. Revogar a autorización do centro docente privado cuxos datos se detallan a seguir:
Segundo. A extinción da autorización dará lugar a correspondente inscrición no Rexistro de Centros da Comunidade Autónoma de Galicia.
Terceiro. A titularidade do CPR San Andrés entregará no centro público ao que está adscrito, o Instituto de Educación Secundaria Fernando Wirtz Suárez da Coruña, os documentos do proceso de avaliación das ensinanzas de formación profesional referidos no artigo 51 do Decreto 114/2010, do 1 de xullo, polo que se establece a ordenación xeral da formación profesional do sistema educativo de Galicia, así como os títulos académicos que obren no seu poder.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da jurisdicción contencioso-administrativa.
Santiago de Compostela, 15 de decembro de 2014
ORDE do 19 de decembro de 2014 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo para o curso 2014/15.
Consellería de Cultura, Educación e Ordenación Universitaria — III. Outras disposicións — 05/01/2015

A Consellería de Cultura, Educación e Ordenación Universitaria, por Orde do 18 de agosto de 2014 (DOG do 26 de agosto; corrección de erros publicada no DOG do 28 de agosto) estableceu as bases reguladoras e convocou as axudas a centros privados concertados para atender o alumnado con necesidades específicas de apoio educativo naqueles aspectos que non estivesen xa cubertos polo correspondente concerto, desde o día 1 de setembro de 2014 ata o 31 de agosto de 2015.
Unha vez rematado o procedemento establecido na convocatoria, cómpre facer pública a relación definitiva de centros beneficiarios destas axudas, de acordo co artigo 12 da dita orde.
En consecuencia, por proposta da Dirección Xeral de Centros e Recursos Humanos,
Primeiro. Conceder as axudas económicas aos centros privados concertados que se relacionan no anexo I desta orde.
Segundo. Denegar as axudas solicitadas polos centros educativos que se relacionan no anexo II desta orde.
Contra esta orde, que pon fin á vía administrativa, poderase interpor recurso potestativo de reposición ante esta consellería, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de decembro de 2014
Centros de educación infantil, primaria e ESO
Centros de formación profesional
Excluídos
ORDE do 16 de decembro de 2014 pola que se declara de utilidade pública unha asociación inscrita no Rexistro de Asociacións da Comunidade Autónoma de Galicia
Vicepresidencia e Consellería de Presidencia, Administracións Públicas e Xustiza — III. Outras disposicións — 05/01/2015

Por iniciativa das correspondentes asociacións poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude da asociación foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neste consta a documentación e os informes previstos na citada norma.
De conformidade co informe favorable de declaración de utilidade pública emitido polo instrutor do expediente,
Declarar de utilidade pública a seguinte asociación:
– Asociación de Arquiveiros, Bibliotecarios, Museólogos e Documentalistas de Galicia (Bamad-Galicia), inscrita no Rexistro Central de Asociacións co número 2008/11733-1.
Contra esta orde que pon fín á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 16 de decembro de 2014
RESOLUCIÓN do 5 de decembro de 2014 pola que se dá publicidade aos convenios de colaboración subscritos no segundo cuadrimestre do ano 2014.
Axencia Galega de Innovación — III. Outras disposicións — 05/01/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de maio, xuño, xullo e agosto do ano 2014, que se incorpora como anexo a esta resolución.
Santiago de Compostela, 5 de decembro de 2014
RESOLUCIÓN do 15 de decembro de 2014, da Dirección Xeral de Traballo e Economía Social, pola que se fai público a listaxe das entidades cooperativas que cumpriron coa obriga do depósito das contas anuais do exercicio 2012.
Consellería de Traballo e Benestar — III. Outras disposicións — 05/01/2015

En cumprimento do disposto no artigo 97 do Regulamento do Rexistro de Cooperativas aprobado polo Decreto 430/2001, do 18 de decembro (DOG nº 31, do 12 de febreiro de 2002), faise público que esta dirección xeral resolveu publicar a listaxe das entidades cooperativas que cumpriron coa obriga do depósito das contas anuais correspondentes ao exercicio 2012.
Santiago de Compostela, 15 de decembro de 2014
RESOLUCIÓN do 23 de decembro de 2014 pola que acorda publicar o orzamento para o exercicio do ano 2015.
Universidade da Coruña — III. Outras disposicións — 08/01/2015

O Consello Social da Universidade da Coruña, na reunión que tivo lugar o día 22 de decembro de 2014, e de conformidade co disposto no artigo 20.1 da Lei orgánica 6/2001, do 21 de decembro (modificada por la Lei orgánica 4/2007, do 12 de abril) e no artigo 4.c) de la Lei 1/2003, do 9 de maio, de consellos sociais do Sistema Universitario de Galicia, acordou a aprobación do orzamento desta universidade para o exercicio do ano 2015.
Esta reitoría, consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o dito orzamento que acada a contía inicial no estado de ingresos e gastos de 116.192.086,02 euros, segundo o detalle anexo.
A Coruña, 23 de decembro de 2014
Resumo por capítulos:
RESOLUCIÓN do 29 de decembro de 2014, da Dirección Xeral da Función Pública, pola que se ordena a publicación do Acordo do Consello da Xunta de Galicia do 26 de decembro de 2014 polo que se aproba a modificación da relación de postos de traballo da Consellería de Economía e Industria.
Consellería de Facenda — III. Outras disposicións — 12/01/2015

A aprobación da modificación da relación de postos de traballo da Consellería de Economía e Industria xustifícase polas necesidades organizativas e funcionais da consellería.
En consecuencia, por proposta da Consellería de Economía e Industria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 26 de decembro de 2014, adoptou o seguinte
Primeiro. Apróbase a modificación da relación de postos de traballo da Consellería de Economía e Industria nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 26 de decembro de 2014, relativo á aprobación da modificación da relación de postos de traballo da Consellería de Economía e Industria, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 29 de decembro de 2014
RESOLUCIÓN do 29 de decembro de 2014, da Dirección Xeral da Función Pública, pola que se ordena a publicación do Acordo do Consello da Xunta de Galicia do 26 de decembro de 2014 polo que se aproba a modificación da relación de postos de traballo do persoal laboral dos servizos periféricos da área de educación da Consellería de Cultura, Educación e Ordenación Universitaria.
Consellería de Facenda — III. Outras disposicións — 12/01/2015

A aprobación da modificación da relación de postos de traballo do persoal laboral dos servizos periféricos da área de Educación da Consellería de Cultura, Educación e Ordenación Universitaria xustifícase polas necesidades organizativas e funcionais da consellería.
En consecuencia, por proposta da Consellería de Cultura, Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 26 de decembro de 2014, adoptou o seguinte
Primeiro. Apróbase a modificación da relación de postos de traballo do persoal laboral dos servizos periféricos da área de Educación da Consellería de Cultura, Educación e Ordenación Universitaria, nos termos que se sinalan no anexo a este acordo.
Segundo. Ordénase a publicación desta no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 26 de decembro de 2014, relativo á aprobación da modificación da relación de postos de traballo do persoal laboral dos servizos periféricos da área de Educación da Consellería de Cultura, Educación e Ordenación Universitaria, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (Diario Oficial de Galicia núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 29 de decembro de 2014
RESOLUCIÓN do 29 de decembro de 2014, da Dirección Xeral da Función Pública, pola que se ordena a publicación do Acordo do Consello da Xunta de Galicia do 26 de decembro de 2014 polo que se aproba a relación de postos de traballo do organismo autónomo Instituto Galego da Vivenda e Solo.
Consellería de Facenda — III. Outras disposicións — 12/01/2015

A aprobación da relación de postos de traballo do organismo autónomo Instituto Galego da Vivenda e Solo xustifícase pola necesidade da súa adaptación á estrutura orgánica do organismo autónomo.
En consecuencia, por proposta do Instituto Galego da Vivenda e Solo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 26 de decembro de 2014, adoptou o seguinte
Primeiro. Apróbase a relación de postos de traballo do organismo autónomo Instituto Galego da Vivenda e Solo, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 26 de decembro de 2014, relativo á aprobación da relación de postos de traballo do organismo autónomo Instituto Galego da Vivenda e Solo, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 29 de decembro de 2014
RESOLUCIÓN do 17 de decembro de 2014, da Dirección Xeral de Xustiza, pola que se aproba a listaxe definitiva de admitidos e excluídos da bolsa de traballo de xestión procesual e administrativa, tramitación procesual e administrativa e auxilio xudicial convocada pola Resolución do 15 de xaneiro de 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/01/2015

A selección e nomeamento de interinos para cubrir postos de funcionarios dos corpos xerais ao servizo da Administración de xustiza en Galicia están regulados na Orde do 28 de novembro de 2013.
Na data do 11 de setembro de 2014 publícase no
Diario Oficial de Galicia
a Resolución do 2 de setembro de 2014 pola que se aproba a listaxe provisional de admitidos e excluídos da bolsa de traballo de xestión procesual e administrativa, tramitación procesual e administrativa e auxilio xudicial convocada pola Resolución da Dirección Xeral de Xustiza do 15 de xaneiro de 2014.
Interpostas polos interesados neste procedemento diversas reclamacións ás referidas bolsas de traballo provisionais, de acordo co establecido no artigo 12 da Orde do 28 de novembro de 2014 e no punto décimo primeiro da Resolución do 15 de xaneiro de 2014, e resoltas estas,
Aprobar as listaxes definitivas de aspirantes admitidos e excluídos das bolsas de traballo de xestión procesual e administrativa, tramitación procesual e administrativa e auxilio xudicial, e acordar a súa publicación nos taboleiros oficiais da Dirección Xeral de Xustiza, das audiencias provinciais, dos xulgados decanos das capitais de provincia e das cidades de Vigo, Ferrol e Santiago de Compostela, así como no sitio web da Vicepresidencia e Consellería de Presidencia, Administracións Públicas e Xustiza e na intranet de Xustiza.
Contra esta resolución, que esgota a vía administrativa, poderase interpor recurso contencioso-administrativo ante o xulgado competente no prazo de dous meses desde o día seguinte ao da súa notificación, ou ben recurso potestativo de reposición ante este mesmo centro directivo no prazo dun mes.
Santiago de Compostela, 17 de decembro de 2014
DECRETO 170/2014, do 26 de decembro, polo que se modifica o Decreto 36/2010, do 11 de marzo, polo que se regula o procedemento para o nomeamento do persoal emérito no ámbito sanitario.
Consellería de Sanidade — I. Disposicións xerais — 14/01/2015

O Decreto 36/2010, do 11 de marzo, establece o procedemento para nomear persoal emérito un número taxado de profesionais cunha traxectoria profesional especialmente distinguida, coa finalidade de que tras a súa xubilación poidan manter unha relación activa coa institución sanitaria de adscrición, realizando funcións de consultoría, asesoría e formación.
Transcorridos varios anos da vixencia do citado decreto, resulta oportuno realizar unha modificación puntual relativa ás prórrogas dos nomeamentos do persoal emérito coa finalidade de facilitar a rotación e renovación no exercicio das funcións antes indicadas.
Na súa virtude, por proposta da conselleira de Sanidade, e logo da deliberación do Consello da Xunta na súa reunión do día vinte e seis de decembro de dous mil catorce,
Artigo único.
Modificación do Decreto 36/2010, do 11 de marzo, polo que se regula o procedemento para o nomeamento de persoal emérito no ámbito sanitario
O Decreto 36/2010, do 11 de marzo, polo que se regula o procedemento para o nomeamento de persoal emérito no ámbito sanitario, modifícase nos seguintes termos:
O artigo 8 queda redactado da seguinte forma:
«Artigo 8.
Duración do nomeamento
O nomeamento como persoal emérito farase por un período dun ano. Transcorrido este prazo, e por proposta da xerencia da estrutura organizativa de xestión integrada a que estea adscrito o persoal emérito, en función das necesidades da institución e coa conformidade da persoa interesada, poderá ser prorrogado o nomeamento, como máximo por outro período de idéntica duración, pola autoridade que conferiu este».
Disposición transitoria única.
Prórrogas vixentes con anterioridade á entrada en vigor deste decreto
As prórrogas dos nomeamentos do persoal emérito vixentes no momento da entrada en vigor desta norma extinguiranse na data da súa finalización, sen que poidan ser obxecto de nova prórroga.
Disposición derrogatoria única.
Derrogación normativa
Quedan derrogadas todas aquelas disposicións de igual ou inferior rango que se opoñan ao que establece o presente decreto.
Disposición derradeira única.
Entrada en vigor
Este decreto entrará en vigor aos vinte días da súa publicación no
Diario Oficial de Galicia
.
Santiago de Compostela, vinte e seis de decembro de dous mil catorce
CORRECCIÓN de erros. Resolución do 9 de xaneiro de 2015, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, e pola que se procede á súa convocatoria.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/01/2015

Advertido erro na citada resolución, publicada no
Diario Oficial de Galicia
núm. 11, do 19 de xaneiro de 2015, cómpre facer a seguinte corrección:
Na páxina 2533 do DOG citado, no artigo artigo 1 (Convocatoria e bases reguladoras), ao final do seu único parágrafo, onde di: «así como efectuar a súa convocatoria para o ano 2014.», debe dicir: «así como efectuar a súa convocatoria para o ano 2015.».
DECRETO 7/2015, do 8 de xaneiro, polo que se aproba a bandeira do Concello de Malpica de Bergantiños.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/01/2015

O Concello de Malpica de Bergantiños (A Coruña), considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do oito de xaneiro de dous mil quince,
Artigo único
Aprobar a bandeira do Concello de Malpica de Bergantiños, que figura como anexo, organizada do seguinte xeito:
«O pano amarelo e, ao centro, unha franxa azul de dous terzos coa consabida disposición das dúas espigas de amarelo, dispostas en aspa e acompañadas dunha áncora de branco, no xefe, unha cabeza de lobo de amarelo, linguada de vermello, na punta, e flanqueadas dun “pucheiro de encote” tamén de amarelo, á dereita, e dunha torre da mesma cor, á esquerda».
Santiago de Compostela, oito de xaneiro de dous mil quince
RESOLUCIÓN do 9 de xaneiro de 2015, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2014.
Consellería de Sanidade — III. Outras disposicións — 22/01/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño) impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro de 2014, que se incorpora como anexo a esta resolución.
Santiago de Compostela, 9 de xaneiro de 2015
RESOLUCIÓN do 2 de xaneiro de 2015 pola que se lles dá publicidade aos convenios de colaboración subscritos por este organismo no terceiro cuadrimestre do ano 2014.
Instituto Galego de Seguridade e Saúde Laboral — III. Outras disposicións — 14/01/2015

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería ou entidade da Xunta de Galicia a obriga de publicar, no
Diario Oficial de Galicia,
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos polo Instituto Galego de Seguridade e Saúde Laboral nos meses de setembro, outubro, novembro e decembro do ano 2014, que se incorpora como anexo a esta resolución.
Santiago de Compostela, 2 de xaneiro de 2015
RESOLUCIÓN do 30 de decembro de 2014 pola que se procede á publicación das axudas concedidas en virtude da Orde do 28 de febreiro de 2014 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social.
Consellería de Traballo e Benestar — III. Outras disposicións — 16/01/2015

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 28 de febreiro de 2014 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social.
Finalidade da axuda: as axudas teñen por obxecto o mantemento das escolas infantís 0-3 dependentes de entidades privadas de iniciativa social que cumpran os requisitos establecidos no Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia (
Diario Oficial de Galicia
do 20 de xaneiro de 2012), e no Decreto 329/2005, do 28 de xullo, polo que se regulan os centros de menores e os centros de atención á infancia (
Diario Oficial de Galicia
do 16 de agosto de 2005), así como a normativa de desenvolvemento, se for o caso.
Norma reguladora: Orde do 28 de febreiro de 2014 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social (
Diario Oficial de Galicia
nº 45, do 6 de marzo de 2014).
Crédito orzamentario: 3.007.822 euros con cargo á aplicación orzamentaria 11.05.312B.481.3.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 30 de decembro de 2014
RESOLUCIÓN do 7 de xaneiro de 2015 pola que se fan públicos os convenios de colaboración asinados por este ente público no terceiro cuadrimestre do ano 2014.
Portos de Galicia — III. Outras disposicións — 16/01/2015

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no terceiro cuadrimestre do ano 2014 e que se relacionan no anexo a esta resolución.
Santiago de Compostela, 7 de xaneiro de 2015
RESOLUCIÓN do 2 de xaneiro de 2015 pola que se dá publicidade á encomenda de xestión do servizo de vixilancia, mantemento e posta en marcha da estación depuradora de augas residuais de Ribadumia.
Augas de Galicia — III. Outras disposicións — 14/01/2015

A Dirección de Augas de Galicia, ao abeiro da Resolución do 30 de xaneiro de 2012 de delegación de competencias ditada pola presidencia do organismo e de acordo co establecido no Decreto 32/2012, do 12 de xaneiro, polo que se aproba o estatuto da entidade pública, procede a dar publicidade á actuación encomendada que a continuación se relaciona:
1. Entidade encomendante.
Organismo: Augas de Galicia.
Actuación: servizo.
Tipo de tramitación: encomenda de xestión á Empresa de Transformación Agraria, S.A. como medio propio instrumental e servizo técnico do poder adxudicador.
2. Obxecto da encomenda de xestión.
Título: servizo de vixilancia, mantemento e posta en marcha da estación depuradora de augas residuais de Ribadumia.
Clave do expediente: OH.336.1102.
Descrición: coa realización desta encomenda de xestión satisfaise a necesidade de xestionar os sistemas de depuración de augas residuais de Ribadumia para o seu funcionamento correcto e continuo.
Orzamento: importe neto: 133.835,12 euros. Importe total: 147.218,63 euros.
Data da formalización da encomenda de xestión: 29 de decembro de 2014.
Prazo de vixencia: catro meses, desde o 1 de xaneiro ata o 30 de abril de 2015, prevéndose a posibilidade de prórrogas.
Santiago de Compostela, 2 de xaneiro de 2015
RESOLUCIÓN do 13 de decembro de 2014, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 15/2014, do 16 de setembro, de racionalización do sector público e outras medidas de reforma administrativa.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/01/2015

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 13 de decembro de 2014
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión que tivo lugar o día 1 de decembro de 2014, adoptou o seguinte acordo:
Primeiro. Iniciar negociacións para resolver as discrepancias manifestadas en relación co artigo 23.e), por conexión, coa disposición transitoria oitava da Lei 15/2014, do 16 de setembro, de racionalización do sector público e outras medidas de reforma administrativa.
Segundo. Designar un grupo de traballo para proporlle á Comisión Bilateral de Cooperación a solución que proceda.
Terceiro. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
Madrid, 1 de decembro de 2014